17 April: Hoe helder hoor jy vir Jesus?. - Jan van der Watt - www.bybelkennis.co.za
17 April: Hoe helder hoor jy vir Jesus?. – Jan van der Watt
by Mitch Kalp · Published 17/04/2017 · Updated 28/03/2017
Luk 22:63-23:25 (fokus 23:6-12)
Iemand het een keer met Joan de Arc, die Franse heilige deur wie die Here die Franse weermag op so besondere manier gelei het, gespot: “Jy sê jy hoor die stem van God! Ha, ek hoor niks nie”, waarop sy geantwoord het: “Wens jy nie maar jy het nie”. Ons kan partymaal reg voor Jesus staan en net mooi niks hoor nie, al praat Hy hoe hard.
Toe Herodus so voor Jesus gestaan het, het hy ook gekies om met Hom te spot (23:11) en Jesus se goeie nuus het heeltemal by hom verbygegaan. Dit was nou die moeder van alle foute. En hierdie moeder se derduisende kinders loop vandag nog tussen ons rond… mense wat met Jesus spot en sy stem glad nie hoor nie.
Herodus het ten minste openlik gespot. Baie mense doen dit subtiel en dit is miskien gevaarliker. Ja, soos Herodus wil hulle Jesus graag sien (23:8), maar stap keer op keer spottenderwyse weg. Hulle sê dit nie hardop nie, maar hulle lewens spot met dit waarvoor Jesus staan. Sodra die baadjie na kerk uit is en die stywe boordjie losgeknoop en die das af is, sê hulle lewenstyl: “Ha, ek hoor niks nie”.
Joan de Arc het gedoen omdat sy deeglik gesien het – gesien het met oë wat in die diepste van haar hart die vlam van geloof aangesteek het. Wat sien jy as jy voor Jesus staan?
by Mitch Kalp · Published 12/12/2017 · Last modified 28/11/2017
by Mitch Kalp · Published 11/08/2017 · Last modified 31/07/2017
by Mitch Kalp · Published 04/09/2017 · Last modified 03/09/2017
Sewe gevaartekens vir ‘n leier
Selfbeheersing en dissipline
Paasfees en die uitstorting van die Heilige Gees
Die Groot Geloofswoordeboek: Puriteine
Laaste 7 Dae: 4,891
Laaste 30: 22,442
Laaste 365 Dae: 463,939